มีอาการเวียนหัวตลอดเวลา หายใจไม่สะดวก มีอากาเหมือนจะเป็นลมตลอด เหงื่อออกที่มือเยอะมาก ไปหามาหลาย รพ ก็ไม่หาย บอกว่า เป็นกรดไหลย้อนบ้าง น้ำในหูไม่เท่ากันบ้าง ตอนนี้ไม่กล้าออกไปไหนเลยค่ะ เพราะกลัวจะเป็นลม แต่ถ้าตอนมีอาการ จะเป็นประมาณ 15-30นาที ก็จะกลับมาเป็นปกติค่ะ หรือต้องนอนพัก ถึงจะดีขึ้น ตอนนี้มีอาการหายใจไม่ทั่วท้องตลอดเวลา เวลาหายใจลึกๆๆจะจื้ดๆที่อกด้านซ้าย แต่นานๆจะเป็น ไปตรวจคลื่นหัวใจ บอกปกติค่ะ
สวัสดีค่ะ อาการหายใจไม่อิ่ม อาจมีสาเหตุจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-โรคกรดไหลย้อน ทำให้มีอาการแสบร้อนกลางอก หายใจไม่สะดวก คลื่นไส้ได้-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลการดูแลตัวเองเบื้องต้น งดการออกแรงหนักไปชั่วคราวก่อน แนะนำว่าถ้ามีอาการแน่นอกแบบโรคหัวใจดังกล่าวไป เหนื่อยง่ายมากขึ้น หรือยังมีอาการหายใจไม่สะดวกเรื้อรัง ตัวบวม ไอมาก มีไข้สูงร่วมด้วย ควรรีบไปพบแพทย์ การตรวจคลื่นไฟฟ้าหัวใจเป็นการคัดกรองโรคหัวใจขาดเลือดในเบื้องต้น หากหัวใจปกติ ก็อาจจะต้องหาสาเหตุอื่นๆที่เกี่ยวข้องดังกล่าวไป และหากสังเกตว่าสัมพันธ์กับอารมณ์ที่ตื่นเต้นตกใจ ควรจะตั้งสติ ควบคุมอารมณ์ร่วมด้วยค่ะ